Κυριάκος Μαζουλουξής

Ο **Κυριάκος Μαζουλουξής** (γεννημένος στις 1 Μαΐου  1997, στην Θεσσαλονίκη) είναι Έλληνας επαγγελματίας ποδοσφαιριστής, που έχει συνδέσει το όνομά του και την καριέρα του κυρίως με την Εργοτέλη και την Κηφισιά.

## Ποδοσφαιρική καριέρα
Ξεκίνησε την καριέρα του στην Καλαμαριά, όπου πρωτόπαιξε στις ακαδημίες του τοπικού Ποσειδώνα.  Το καλοκαίρι του 2013 μεταπήδησε στον Άρη Θεσσαλονίκης, τη φανέλα του οποίου φόρεσε για τρία χρόνια, αρχικά ως μέλος της Κ20 (μία σεζόν) κι εν συνεχεία ως μέλος της πρώτης ομάδας (δύο σεζόν). Πραγματοποίησε το ντεμπούτο του με την ανδρική ομάδα στις 10 Νοεμβρίου 2014, κατά τη διάρκεια ενός αγώνα Γ' Εθνικής εναντίον του Άρη Ακροποτάμου.  

Στη συνέχεια υπέστη έναν πολύ σοβαρό τραυματισμό που τον κράτησε εκτός για σχεδόν 1,5 χρόνο, προτού αγωνιστεί ξανά ως βασικός στον αγώνα Γ' Εθνικής του Άρη εναντίον του Βυζαντίου Κοκκινοχώματος στις 17 Απριλίου 2016.

Τον Ιούλιο του 2016, ο Μαζουλούξης υπέγραψε διετές συμβόλαιο με την βελγική Λιρς, ιδιοκτησίας του Αιγύπτιου επιχειρηματία Μαγκέντ Σάμι, η οποία αγωνίζονταν στη Β' κατηγορίας Βελγίου. 

Αγωνίστηκε κυρίως ως βασικός στην ομάδα των αναπληρωματικών του συλλόγου και πραγματοποίησε το ντεμπούτο του με την ανδρική ομάδα στις 6 Μαΐου 2017, σε μια νίκη με 2-1 εναντίον της Ρουαγιάλ Ουνιόν Σαιν-Ζιλουάζ. Συνολικά, ο Μαζουλουξής πραγματοποίησε 4 εμφανίσεις με τη Λιρς, όλες κατά τη διάρκεια των πλέι οφ ανόδου στην Πρώτη Κατηγορία.

Το 2017 αποφάσισε να επιστρέψει στην Ελλάδα και αυτή τη φορά να αγωνιστεί για τον Εργοτέλη, επίσης ομάδα ιδιοκτησίας του Μαγκέντ Σάμι . Με τη φανέλα του Εργοτέλη αγωνίστηκε για 2 σεζόν ως βασικός στο πρωτάθλημα τηςς Football League αλλά το καλοκαίρι του 2019 αρνήθηκε την επέκταση του συμβολαίου του και φέρεται να συμμετείχε στις προπονήσεις του Πανιωνίου της Superleague, εν αναμονή μιας επίσημης μεταγραφής τον Ιανουάριο του 2020.  

Ωστόσο, τελικά δεν επιτεύχθηκε συμφωνία μεταξύ του παίκτη και του Πανιωνίου , κι έτσι ο Μαζουλούξης επέστρεψε στον κρητικό σύλλογο.

Τον Ιούνιο του 2021 υπέγραψε μονοετές συμβόλαιο συνεργασίας με τον Λαμία  καταγράφοντας συνολικά 14 συμμετοχές και 1 τέρμα στο πρωτάθλημα της Superleague , ενώ αγωνίστηκε και σε 4 αγώνες στο θεσμό του Κυπέλλου Ελλάδας. 

Το καλοκαίρι του 2022 αποχώρησε από τη  Λαμία για να συνεχίσει στην  Κηφισιά (2022-23)  με την οποία πανηγύρισε την άνοδο στη Super League 1, ενώ επόμενοι σταθμοί στην  καριέρα του υπήρξαν  τα Χανιά (2023-24 με 31 συμμετοχές και 4 γκολ σε Super League 2 και Κύπελλο Ελλάδας) ,  ξανά η Κηφισιά (2024-25 με 7 συμμετοχές και 1 γκολ σε Super League 2 και Κύπελλο Ελλάδας ) και ο Πανιώνιος (2025 - με 6 συμμετοχές στο δεύτερο μισό του πρωταθλήματος της Super League 2). 

Τον Ιούλιο του 2025, μετακόμισε στη  **FC Struga**, ομάδα που πρωταγωνιστεί στο πρωτάθλημα της Βόρειας Μακεδονίας.  

Ο Μαζουλουξής υπέγραψε μονοετή συμφωνία, με δυνατότητα επέκτασης για άλλα δύο χρόνια., και έτσι έγινε ο πρώτος Έλληνας ποδοσφαιριστής που αγωνίζεται στο πρωτάθλημα της χώρα.

## Παραπομπές

## Εξωτερικοί σύνδεσμοι
* Προφίλ του Κυριάκου Μαζουλουξή στο transfermarkt.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α.Ε. Κηφισιάς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο